Ek hoop dat Frankryk dit vanaand sal maak - my voorsate is immers van Frankryk. En ek hoop dat Engeland môre-aand as oorwinnaars uit die stryd sal tree - net omdat ek 'n klomp bakgat Britse kollegas gehad het in my werksdae. En ja - ek is gek oor Engeland. M.a.w. lief vir die land omdat ek bevoorreg was om etlike kere daar besoek af te lê vir my werk.
Indien Frankryk en Engeland in die finaal teen mekaar te staan kom ..... Dan weet ek waaragtig nie vir wie ek sal cheer nie.
Ek is 'n rugby entoesias wat jare lank rugby gespeel het - of liewer gepoer-poer het in die tweede en derde spanne. Toe vir 'n hele paar jaar 'n skeidsregter gewees - waarin ek darem beter gevaar het as tydens my speeldae. Maar ek geniet sokker - veral die World Cup. Ek sit vasgenael voor die TV met elke wedstryd. Met Wimbledon wat tans aan die gang is, speel ek maar so tussen die kanale rond om beide sport-skouspele te kyk.